De er ledige, de søger arbejde, og de sender jobansøgninger i stort antal. Men når arbejdsgiveren vil kalde dem til samtale, er de umulige at komme i kontakt med. Dukker de op til samtalen, er det for at fortælle, at de faktisk slet ikke er interesserede i jobbet.

Midt i et buldrende opsving, hvor der mangler hænder, har fire ud af ti virksomheder inden for det seneste år således fået ansøgninger fra ledige, der slet ikke er interesserede i det job, de søger.

Det er nemlig en fast og ufravigelig betingelse for at modtage arbejdsløshedsdagpenge eller kontanthjælp, at ledige hele tiden søger nye job.